Държавен вестник, бр. 67, 2010 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  67
• общопрактикуващ лекар от извънболнич­
ната медицинска помощ; 
• лекар с призната специалност „Клинична 
хематология“ от извънболничната помощ;
• лекар с призната специалност „Клинична 
хематология“ от приемно-консултативните ка­
бинети на болничните заведения;
• лекари с призната специалност „Клинична 
хематология“ от хематологичните стационари 
на заведенията за болнична помощ.
5.2. Медицински дейности и отговорност 
при пациенти със заболявания на кръвта и 
кръвотворните органи на ниво общопракти­
куващ лекар:
5.2.1. Осъществява изследвания на кръвта 
в рамките на задължителните профилактични 
прегледи съгласно нормативните документи за 
профилактичните прегледи и диспансеризация.
5.2.2. Насочва пациенти за консултация 
със специалист хематолог при всяко нововъз­
никнало съмнение за заболяване на кръвта и 
кръвотворните органи, както и при:
• количествени и качествени отклонения в 
периферната и диференциална кръвна картина; 
• неясни анемични състояния без категорич­
ни доказателства за железен и вит. В12 дефицит; 
анемични състояния, съчетани с индиректна 
билирубинемия със или без спленомегалия, 
фебрилитет, левкоцитоза или левкопения, тром­
боцитоза или тромбоцитопения, с хеморагична 
диатеза, лимфоаденомегалия, костни фрактури;
• увеличени лимфни възли, които не могат 
да бъдат свързвани със специфичен или неспе­
цифичен възпалителен процес и без повлияване 
от лечение в продължение на месец; увеличени 
лимфни възли със спленохепатомегалия;
• неясна локална или системна хеморагична 
диатеза.
5.2.3. Насочва пациенти със заболявания на 
кръвта и кръвотворните органи за консултация 
или хоспитализация в спешен и планов порядък 
придружено от необходимия за всяка нозоло­
гична единица минимум кръвни, биохимични 
и/или по преценка – образни изследвания. 
5.2.4. Осъществява наблюдение, контролни 
изследвания или симптоматично лечение на 
пациенти с доброкачествени хематологични 
заболявания, изрично посочени след консулта­
ция от хематолог или в епикриза от болнично 
заведение за хематологична помощ. 
5.2.5. Издава и подготвя документи за вре­
менна нетрудоспособност и медицинска експер­
тиза на работоспособността на пациенти със 
заболявания на кръвта и кръвотворните органи.
5.2.6. Поддържа медицинска документация 
на пациенти със заболявания на кръвта и 
кръвотворните органи съгласно нормативните 
изисквания.
5.3. Медицински дейности и отговорност 
при пациенти със заболявания на кръвта и 
кръвотворните органи на ниво лекар с при­
зната специалност „Клинична хематология“ от 
амбулатория за специализирана извънболнична 
медицинска помощ (СИМП).
5.3.1. Основните медицинските дейности 
на лекар с призната специалност „Клинична 
хематология“ от СИМП са детайлизирани в 
раздел III, т. 1 и най-общо включват:
• консултации на пациенти със съмнение 
или с уточнено хематологично заболяване, 
насочени от общопрактикуващия лекар;
• осъществяване на специализирани диаг­
ностични дейности, планови и спешни общоте­
рапевтични манипулации, както и специфично 
лечение на пациенти с малигнени хематоло­
гични заболявания, неизискващо стационарни 
условия, в обем и вид, посочени в решение на 
клинична комисия или указани в епикриза от 
болнично заведение за хематологична помощ;
• насочване за хоспитализация, наблюдение, 
контролни кръвни, биохимични и образни из­
следвания, консултации с други специалисти 
на пациенти с хематологични заболявания при 
спазване указанията в епикризите от болнични 
заведения за хематологична помощ.
5.4. Медицински дейности и отговорност 
при пациенти със заболявания на кръвта и 
кръвотворните органи на ниво лекар с призната 
специалност „Клинична хематология“ от при­
емно-консултативните кабинети на болничните 
заведения за хематологична помощ.
5.4.1. Процесът медицински дейности на 
ниво приемно-консултативни кабинети (ПКК) 
е съобразен с настоящия стандарт и с правил­
ника за устройството, дейността и вътрешния 
ред на приемно-консултативния кабинет на 
съответното лечебно заведение за болнична 
помощ и включва:
• Преглед и преценка на индикациите за 
хоспитализация, както и наличието на пред­
хоспитализационен минимум на насочения за 
планова или в условия на спешност хоспита­
лизация пациент с хематологично заболяване.
• Пренасочване по преценка на пациенти 
за консултация към ПКК на друго отделение.
• Осъществяване на лечебни процедури с 
неотложен характер при пациенти в тежко 
състояние до настаняването в стационар.
• Контролиране процеса на информирано 
съгласие на пациента, съхраняване и архивира­
не на документацията по приема на пациенти 
съгласно нормативните изисквания и НРД.
5.5. Медицински дейности и отговорност 
при пациенти със заболявания на кръвта и 
кръвотворните органи на ниво лекари с при­
зната специалност „Клинична хематология“ от 
хематологичните стационари на заведенията за 
болнична помощ.
5.5.1. Медицински дейности и отговорности 
на ниво лекари с призната специалност „Кли­
нична хематология“ и медицинските сестри от 
хематологичните стационари на заведенията за